# E E L N Õ U

## NARVA LINNAVALITSUS

#### K O R R A L D U S

Narva .06.2020.a nr \_\_\_\_\_ -k

**Avaliku ürituse «** **Võidutule jagamine» loa taotluse rahuldamine**

1. **Asjaolud ja menetluse käik**

Narva Linnavalitsuse Kultuuriosakond, reg.kood 75024260 esitas Narva Linnavalitsusele avaliku ürituse loa taotluse. Narva Linnavalitsuse Kultuuriosakond kavandab läbi viia 23.06.2020 kellaajal 17.00-18.00 avalik üritus „Võidutule jagamine”. Tulenevalt COVID-19 kehtestatud piirangutest avalike ürituste läbiviimisel, ei saa sellel aastal toimuda traditsioonilist Võidupüha paraadi ja Maakaitsepäeva üritusi. Võidupüha tähistamine 2020. aastal toimub tagasihoidlikumal, aga samas ajaloolisi traditsioone jälgides.

23.juunil Jõhvi vabadussamba juures jagatakse Võidutuli Omavalitsustele, mille pärast jõuab võidutuli läbi omavalitsuste ja Kaitseliidu liikmete maakonnas asuvate Vabadussõja mälestusmärkideni. Narvas võidutuli tuleb Garnisoni kalmistule, kus toimub mälestustseremoonia. Eeldatav osavõtjate arv on kuni 100 inimest. Sissepääs on kõikidele külastajatele tasuta. Alkohoolsete jookide müüki või pakkumist ei toimu. Reegli 2+2 täitmist kontrollivad Kultuuriosakonna töötajad ning Kaitseliit.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada Narva Linnavalitsuse Kultuuriosakonna taotlus avaliku ürituse „Võidutule jagamine“ läbiviimiseks.
   2. Avaliku ürituse korraldajaks on Narva Linnavalitsuse Kultuuriosakond, reg.kood 75024260, Peetri plats 1, Narva 20308.
   3. Ürituse läbiviimise kohaks on Narva Garnisoni kalmistu.
   4. Alkohoolsete jookide müüki või pakkumist ei toimu.
   5. Ürituse korraldaja tagab osalejate arvu kuni 100 inimest.
   6. Avalik üritus toimub 23.06.2020 kellaajal 17.00-18.00.
   7. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 16.05.2020 korraldusega nr 172 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid.
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Aleksei Jevgrafov Üllar Kaljuste

Linnapea Linnasekretär